Viikko 2

Tällä viikolla olen perehtynyt algoritmini toimintaan, jotta olen pystynyt suunnittelemaan sen toimintaa. Tähän olen käyttänyt huomattavasti aikaa, eikä ohjelma vielä näytä edistyneen kovin pitkälle. Maven on tuottanut kohtuuttoman paljon (useita tunteja) työtä ja harmia, sillä jostain täysin käsittämättömästä syystä en saa generoitua NetBeansin, enkä Mavenin avulla kaikkia metodeja Javadociin. Vaikka Javadoc ja Maven ovatkin tuttuha, ei tämä jostain helkutin syystä ota toimiakseen. Toistaiseksi olen saanut satunnaisia metodeja generoitumaan Javadociin kirjoittamalla metodit käsin uudestaan ja jankkaamalla Mavenin kanssa. 
	Kaikesta huolimatta olen saanut aikaiseksi hyvän pohjan seuraavalle viikolle, vaikka mitään järkevää ei ohjelmani vielä annakaan ulos. Automatisoituja testejä en ole vielä ruvennut tekemään, sillä ohjelma kaipaa vielä niin paljon refaktorointia, että pitäisi tehdä testit uusiksi. Seuraavaksi jatkan ohjelman rakenteen kehittelyä ja suunnittelua, jonka jälkeen voin tehdä testejä ja jatkaa itse ohjelman toteuttamista. Toivottavasti saan tulevan viikon aikana Javadocin generoitumaan. Aion myös aloittaa muiden dokumenttien tekemisen.